**SPrÁva o Účasti verejnosti na Tvorbe právnych Predpisov**

Verejnosť bola o príprave návrhu zákona, ktorým sa mení a dopĺňa zákon č. 317/2012 Z. z. o inteligentných dopravných systémoch v cestnej doprave a o zmene a doplnení niektorých zákonov informovaná prostredníctvom predbežnej informácie zverejnenej v informačnom systéme verejnej správy Slov-Lex (PI/2025/21) od 06. februára 2025 do 19. februára 2025.

K predbežnej informácii o predmetnom návrhu zákona boli vznesené vyjadrenia od RÚZSR (Republiková únia zamestnávateľov) a Klubu 500, ktoré vyjadrili záujem na zapojení sa do procesu prípravy návrhu zákona. Ministerstvo dopravy Slovenskej republiky vykonalo dňa 25. 02. 2025 cielené konzultácie pri príprave návrhu zákona s nasledovnými podnikateľskými subjektami a združeniami zastupujúcimi podnikateľské subjekty:

RÚZSR (Republiková únia zamestnávateľov)

Klubu 500

Konzultácií sa zúčastnili aj zástupcovia Ministerstva hospodárstva Slovenskej republiky.

Konzultácie s podnikateľským prostredím prebiehajú kontinuálne od augusta 2024, a to vo forme odborných diskusií s Národnou diaľničnou spoločnosti, a. s. a Slovenskou správou ciest, ako subjektmi identifikovanými ako dotknuté návrhom zákona v súvislosti so zabezpečením dynamických údajov o dostupnosti parkovacích miest pre bezpečné a chránené parkovacie miesta pre nákladné a úžitkové vozidlá na základnej a súhrnnej TEN-T sieti a zabezpečením dynamických údajov súvisiacich s bezpečnosťou cestnej premávky, ktoré sa týkajú minimálnych univerzálnych dopravných informácií týkajúcich sa bezpečnosti cestnej premávky.

Konzultácie splnili svoj účel.